Legal Document

Category: 4

Text:
37. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α6/7069/401 της 9 Ιουλ./17 Σεπτ.  1977 (ΦΕΚ Β' 888). Περί απαγορεύσεως κυκλοφορίας ιδιοσκευασμάτων που περιέχουν στην σύνθεση τον συνδυασμό πενικιλλίνης – Στρεπτομυκίνης. Έχοντες υπόψη: 1.Τα Ν.Δ. 96/73 και 97/73. 2.Την κοινή απόφαση αριθ. Δ3/2861/76. 3.Την Υπουργική απόφαση αριθ. Δ3 3275/76. 4.Τη γνωμάτευση του Κ.Ε.Ε.Φ. αριθ. 1466/ 1.7.76. 5.Τη γνωμάτευση του Α.Υ.Σ. αριθ. 1488/2.2.77, αποφασίζουμε: Ανακαλούμε τις άδειες και απαγορεύουμε την κυκλοφορία των κάτωθι φαρμακευτικών ιδιοσκευασμάτων, τα οποία περιέχουν στη σύνθεσή των συνδυασμό πενικιλλίνης και στρεπτομυκίνης, διότι δεν υπάρχουν νεώτερα βιβλιογραφικά δεδομένα τεκμηριούντα την αξία του συνδυασμού ενώ αντιθέτως υπάρχουν δεδομένα βλάβης ακουστικού και αιθουσαίου νεύρου εκ της στρεπτομυκίνης: 1)Solu –Spemycine της Εταιρείας SPECIA HELLAS. 2)Strecillina του οίκου ICAR Ιταλίας, αντ/που Νικολακόπουλος Ο.Ε. 3)Streptobiocin της Εταιρείας Αντιβιοτική. 4)Solustren της εταιρείας SQUIBB. 5)Streptocaine – Solu του οίκου CONTINENTAL PHARMA Βελγίου αντ/που ΚΟΝΤΙΝΕΝΤΑΛ ΦΑΡΜΑ ΕΛΛΑΣ. 6)Bponchocilline Streptomycine του οίκου ROGER BELLON Γαλλίας αντ/που ΔΑΦΝΗ. 7)Diastrepcine του οίκου DIAMANT αντ/που Β. ΝΕΙΑΔΑ. 8)Moltocilline της Εταιρείας A.S.L. (ARCO). Τα ανωτέρω ιδιοσκευάσματα ως και όποιο άλλο ιδιοσκεύασμα τυχόν κυκλοφορεί με τον συνδυασμό αυτό, να αποσυρθούν της κυκλοφορίας. Η απόφαση αυτή να δημοσιευθεί στην Εφημερίδα της Κυβερνήσεως.